stanford-oval/wikipedia huggingface dataset:
Kuusiraitabarbi

| Kuusiraitabarbi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Suku::  Desmopuntius
Laji::  hexazona
Kaksiosainen nimi
 Desmopuntius hexazona  (Weber & de Beaufort, 1912) 
Synonyymit
 Barbus hexazona (Weber & de Beaufort, 1912)  Puntius hexazona (Weber & de Beaufort, 1912)  Systomus hexazona (Weber & de Beaufort, 1912) 
Katso myös
   Kuusiraitabarbi Wikispeciesissä   Kuusiraitabarbi Commonsissa 
Infobox OKNimi-testi OK: 
Kuusiraitabarbi (Desmopuntius hexazona) on särkien (Cyprinidae) heimoon kuuluva trooppisissa vesissä elävä kalalaji. Sitä tavataan Malakan niemimaalla, Borneossa, Sumatrassa Indonesiassa ja Singaporessa. Kuusiraitabarbin maksimipituus on 5,5 senttimetriä.
Lars Eriksson (jääkiekkoilija)

Lars Eriksson (s. 16. huhtikuuta 1961) on ruotsalainen jääkiekkoilija, pelipaikaltaan maalivahti. Hän voitti alle 20-vuotiaiden maailmanmestaruuden vuonna 1981, ja hänet valittiin turnauksen tähdistökentälliseen ja parhaaksi maalivahdiksi. Hän edusti koko pääsarjauransa ajan kausina 1979–1993 Brynäs IF:ää. NHL-seura Montreal Canadiens varasi Erikssonin vuoden 1981 varaustilaisuuden toisella kierroksella 32. varausvuorolla mutta Eriksson ei koskaan pelannut NHL:ssä.
Kuningasvesi

Platinaa liukenemassa kuningasveteen.
Kultapölyä, jota on saatu syövyttämällä kultaa kuningasvedellä ja sen jälkeen haihduttamalla hapot pois.
Kuningasvesi (Aqua regia) on väkevän suolahapon (HCl) ja väkevän typpihapon (HNO3) seos. Kuningasvesi on voimakkaasti syövyttävää, höyryyntyvää, keltaista tai punaista nestettä. Se on yksi harvoista hapoista, jotka syövyttävät kultaa ja platinaa. Koska kulta ja platina ovat vetyä jalompia, syövyttävyys ei kuitenkaan perustu happamuuteen, vaan happojen yhteisvaikutukseen. Typpihappo kykenee syövyttämään häviävän pienen määrän kultaa. Suolahappo taas toimii kloridi-ionien lähteenä ja ajaa typpioksidin ja kullan reaktiota eteenpäin, jolloin syntyy tetrakloroauraatti-ioneja (AuCl4–). Reaktion kemiallinen yhtälö on seuraava:
\mathrm {Au} +3\,\mathrm {NO_{3}^{-}} +6\,\mathrm {H^{+}} \rightleftharpoons \mathrm {Au^{3+}} +3\,\mathrm {NO_{2}(g)} +3\,\mathrm {H_{2}O} \ \!
\mathrm {Au^{3+}} +4\,\mathrm {Cl^{-}} \rightarrow \mathrm {AuCl_{4}^{-}} \ \!
Aiheesta muualla

Kuvia tai muita tiedostoja aiheesta Kuningasvesi Wikimedia Commonsissa
Lars Frederiksen

Lars Frederiksen
Lars Erik Frederiksen (s. 30. elokuuta 1971 Campbell, Kalifornia) on Rancidin kitaristilaulaja. Hän on myös Lars Frederiksen and The Bastards ja Old Firm Casuals bändien laulajana ja johtohahmona. Hän liittyi Rancidiin vuonna 1993, kun bändi etsi toista kitaristia. Ensimmäinen levy tällä kokoonpanolla oli Let's Go. Frederiksen on edelleen bändissä.
Lamont Johnson

Lamont Johnson (30. syyskuuta 1922 – 24. lokakuuta 2010) oli yhdysvaltalainen näyttelijä sekä elokuva- ja televisio-ohjaaja. Hän voitti työstään useita palkintoja, joiden joukossa on kaksi Emmyä.
Kaliforniassa syntynyt Johnson tuli varhaisella urallaan tunnetuksi radion Tarzanina.
Aiheesta muualla

Lamont Johnson Internet Movie Databasessa. (englanniksi)
Lamoraal van Egmont

Lamoraal van Egmont
Lamoraal I graaf van Egmont (myös Egmond) (1522–1568) oli flanderilainen kenraali ja valtiomies, joka vaikutti 1500-luvulla juuri ennen kahdeksankymmenvuotista sotaa. Hän syntyi Alankomaiden rikkaimpiin ja vaikutusvaltaisimpiin kuuluvasta perheestä ja oli äitinsä puolelta Espanjan kuninkaan serkku. Hän peri vuonna 1542 veljensä tiluksen Hollannissa.
Espanjan armeijan palveluksessa hän voitti ranskalaiset vuosina 1557 ja 1558. Palkkioksi hänet nimitettiin vuonna 1559 Flanderin ja Artoisin valtionhoitajaksi. Yhdessä Vilhelm I Oranialaisen kanssa hän vastusti Espanjan inkvisitiota.
Filip II lähetti Alban herttuan Fernando Álvarez de Toledon Hollantiin, jolloin Vilhelm pakeni Brysselistä. Egmont ja Philip de Montmorency jäivät kuitenkin kotikaupunkiinsa. Alban herttua pidätytti heidät heti ja asetti syytteeseen maanpetoksesta. Vaikka Egmont pysyi kuninkaalleen uskollisena, hänet tuomittiin ja teloitettiin vuonna 1568. Egmont haudattiin Zottegemiin. Kaupungissa on nykyään Egmontille omistettu museo ja kaksi patsasta .
Egmontin kreivi on Goethen näytelmän Egmont päähenkilö. Ludwig van Beethoven sävelsi näytelmään alkusoiton.
Aiheesta muualla

Kuvia tai muita tiedostoja aiheesta Lamoraal van Egmont Wikimedia Commonsissa
Kroatian ulkoministeriö

| Kroatian ulkoministeriö> Ministarstvo vanjskih poslova i europskih integracija Republike Hrvatske |
| --- | --- |
 Kroatian ulkoministeriön rakennus Zagrebissa
Osoite:  Trg Nikole Šubića Zrinskog 7-8, Zagreb
Koordinaatit:  45.810313°N, 15.979172°E
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kroatian ulkoministeriö (oik. Kroatian ulkoministeriö ja eurooppalaisen yhdentymisen ministeriö) (kroatiaksi Ministarstvo vanjskih poslova i europskih integracija Republike Hrvatske, MVPEI) on ministeriö, joka on vastuussa Kroatian ulkopolitiikasta ja Euroopan unioniin liittymisestä.
Kroatian ulkoministerit

| Ministeri | Aloittanut | Lopettanut |
| --- | --- | --- |
| Zdravko Mršić | 31. toukokuuta 1990 | 8. marraskuuta 1990 |
| Frane Vinko Golem | 11. marraskuuta 1990 | 3. toukokuuta 1991 |
| Davorin Rudolf | 3. toukokuuta 1991 | 31. heinäkuuta 1991 |
| Zvonimir Šeparović | 31. heinäkuuta 1991 | 27. toukokuuta 1992 |
| Zdenko Škrabalo | 9. kesäkuuta 1992 | 28. toukokuuta 1993 |
| Mate Granić | 28. toukokuuta 1993 | 27. tammikuuta 2000 |
| Tonino Picula | 27. tammikuuta 2000 | 22. joulukuuta 2003 |
| Miomir Žužul | 23. joulukuuta 2003 | 17. helmikuuta 2005 |
| Kolinda Grabar-Kitarović | 17. helmikuuta 2005 | 12. tammikuuta 2008 |
| Gordan Jandroković | 12. tammikuuta 2008 |  |
Aiheesta muualla

Kroatian ulkoministeriön verkkosivut
Lars Eriksson

Lars Eriksson voi tarkoittaa seuraavia henkilöitä:
Lars Eerikinpoika Stormhatt (1588–1657), ruotsalainen everstiluutnantti
Lars Eerikinpoika Sparre (1590–1644), ruotsalainen valtaneuvos
Lars Magnus Ericsson (1846–1926), Telefonaktiebolaget L. M. Ericssonin perustaja
Lars Eriksson i Bäck (1855–1925), ruotsalainen valtiopäiväedustaja
Lars "Hofors-Lasse" Eriksson (s. 1926), ruotsalainen jalkapalloilija
Lars D. Eriksson (s. 1938), suomalainen julkisoikeuden professori
Lars Ericson (s. 1945), ruotsalainen kasvitieteilijä
Lasse Eriksson (1949–2011), ruotsalainen standup-koomikko ja kirjailija
Lars Ericsson, (s. 1952), ruotsalainen kirjailija
Lars Ericson Wolke (s. 1957), ruotsalainen sotahistorioitsija
Lars Eriksson (s. 1961), ruotsalainen jääkiekkoilija
Lars "Lasse" Eriksson (s. 1965), ruotsalainen jalkapalloilija
Lars-Börje Eriksson (s. 1966), ruotsalainen alppihiihtäjä
Lars Eriksson (s. 1970), ruotsalainen poliitikko
Lars Eriksson (s. 1980), ruotsalainen muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lars Eriksson”, voi hakea sivunnimihaulla, laajalla sivunnimihaulla tai tekstihaulla.
Lars Fredrik Nilson

Lars Fredrik Nilson
Lars Fredrik Nilson (27. toukokuuta 1840 – 14. toukokuuta 1899) oli ruotsalainen kemisti, joka löysi alkuaine skandiumin vuonna 1879. Hän myös määritti useiden aineiden valenssit tutkimalla metallien kaasuntiheyksiä ja määritti löytämänsä skandiumin atomipainon.
Nilson syntyi Söderköpingissä, Itä-Götanmaalla, Ruotsissa. Hänen isänsä oli maanviljelijä. Perhe muutti Gotlantiin Larsin nuoruudessa. Nilson opiskeli Uppsalan yliopistossa luonnontieteitä, lähinnä kemiaa, geologiaa ja eläintiedettä. Hänen ohjaajanaan toimi kemisti ja mineralogi Lars Fredrik Svanberg, joka oli ollut Jöns Jacob Berzeliuksen oppilas.
Nilsonista tuli apulaisprofessori vuonna 1875 ja hänet nimitettiin analyyttisen kemian ylimääräiseksi professoriksi 1878. Uransa alkupuolella hän tutki muun muassa seleenin ja platinan yhdisteitä, sekä yhdessä Sven Otto Petterssonin kanssa määritti berylliumin atomipainon ja osoitti berylliumoksidin olevan kemialliselta kaavaltaan nykyisin tunnettu BeO. Hänen tutkijanuransa käsittää paitsi harvinaisten maametallien kemian tutkimuksia, myös useita maatalouteen liittyviä aiheita. Hän sai tieteellisistä ansioistaan Pohjantähti-ritarikunnan kunniamerkin.
Kuusio

Kuusio voi tarkoittaa seuraavia:
kuusiot (Pedicularis), kasvisuku
kuusio, säännöllinen kuusikulmio
Sukunimenä

Matti Kuusio (1927–1989), suomalainen kansanedustaja (SDP) ja urheiluvaikuttaja
Venni Kuusio (oik. Werner Kuusikko, 1903–1938), Ruotsissa syntynyt suomalainen toimittaja ja kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuusio”, voi hakea sivunnimihaulla, laajalla sivunnimihaulla tai tekstihaulla.
Laihian kansantalo

| Laihian Kansantalo |
| --- | --- |
Osoite:  Naavantie 16 66400 Laihia
Sijainti:  Laihia
Valmistumisvuosi:  1957
Omistaja:  Laihian Kansantaloyhdistys ry
Runkorakenne:  rankarakenne
Julkisivumateriaali:  lauta
Kerrosluku:  osittain 2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Laihian Kansantalo oli vuonna 1957 valmistunut Laihian kirkonkylässä sijainnut rakennus.
Rakennus

Rankarakenteinen ja laudoilla vuorattu rakennus rakennettiin talkoilla. Rakennuksessa oli juhlasali, näyttämö, ravintolatilat ja asunto.
Toimintaa työväentalolla

Kansantalo oli omistajajärjestöjen käytössä, ja siellä järjestettiin kokouksia ja muita tilaisuuksia.
Kysymys elämästä ja kuolemasta

| Kysymys elämästä ja kuolemasta> A Matter of Life and Death |
| --- | --- |

Ohjaaja:  Michael Powell ja Emeric Pressburger
Käsikirjoittaja:  Michael Powell ja Emeric Pressburger
Tuottaja:  Michael Powell ja Emeric Pressburger
Säveltäjä:  Allan Gray
Kuvaaja:  Jack Cardiff
Leikkaaja:  Reginald Mills
Tuotantosuunnittelija:  Hein Heckroth
Lavastaja:  Arthur Lawson
Pääosat:   David Niven  Kim Hunter  Roger Livesey  Raymond Massey  Marius Goring 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  The Archers
Levittäjä:  Eagle-Lion Films Netflix
Ensi-ilta:   1. marraskuuta 1946  Suomi: 9. toukokuuta 1947 
Kesto:  104 min.
Alkuperäiskieli:  englanti
Budjetti:  320 000 puntaa
Aiheesta muualla
IMDb 
Elonet
AllMovie
Infobox OKNimi-testi OK: 
Kysymys elämästä ja kuolemasta (engl. A Matter of Life and Death, amer. nimi Stairway to Heaven) on Michael Powellin ja Emeric Pressburgerin ohjaama, käsikirjoittama ja tuottama brittiläinen romanttinen fantasiaelokuva vuodelta 1946. Se kertoo Englantiin palaavan toisen maailmansodan Lancaster pommikoneen RAF lentäjästä, jonka olisi pitänyt kuolla 2. toukokuuta 1945, mutta joka jääkin henkiin tuonpuoleisen erehdyksen takia. Elokuvassa maanpäälliset jaksot ovat Technicolor-väreissä ja tuonpuoleiseen sijoittuvat osuudet ovat mustavalkoisia.
Kysymys elämästä ja kuolemasta oli ensimmäinen brittielokuva, jolla oli kuninkaallinen ensi-ilta (Royal Film Performance) 1. marraskuuta 1946. Esitystä seurasivat kuningas Yrjö VI perheineen.
Vuonna 1999 British Film Instituten kyselyssä Kysymys elämästä ja kuolemasta äänestettiin kaikkien aikojen 20. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Rooleissa

| 0 | 1 | 2 |
| --- | --- | --- |
|  David Niven  | … |  Squadron Leader Peter D. Carter   |
|  Kim Hunter  | … |  June, amerikkalainen radio-operaattori    |
|  Roger Livesey  | … |  tohtori Frank Reeves   |
|  Marius Goring  | … |  konduktööri 71   |
|  Raymond Massey  | … |  Abraham Farlan   |
|  Abraham Sofaer  | … |  tuomari/kirurgi   |
|  Joan Maude  | … |  pääkirjuri   |
|  Robert Coote  | … |  Flying Officer Bob Trubshawe   |
|  Kathleen Byron  | … |  enkeli   |
|  Richard Attenborough  | … |  englantilainen lentäjä   |
|  Bonar Colleano  | … |  amerikkalainen lentäjä   |
Muuta

Suomessa ohjaaja Eddie Stenberg ja käsikirjoittaja Juha Nevalainen saivat tästä fantasiaelokuvasta innoitusta elokuvaansa Tervetuloa aamukahville (1952), mutta lähes kaikkien arvostelijoiden mielestä yritys epäonnistui surkeasti.
Aiheesta muualla

Kysymys elämästä ja kuolemasta Internet Movie Databasessa (englanniksi)
Kysymys elämästä ja kuolemasta Elonet.
Kysymys elämästä ja kuolemasta AllMoviessa. (englanniksi)
Kysymys elämästä ja kuolemasta Filmgoer.fi-sivustolla
Lars Knudsen

Lars Knudsen
Lars Ramkilde Knudsen (s. 21. helmikuuta 1962) on tanskalainen matemaatikko ja kryptologian tutkija. Hän toimii professorina Tanskan teknillisen korkeakoulun matematiikan laitoksella.
Knudsen työskenteli aluksi pankkialalla, kunnes aloitti matematiikan ja tietojenkäsittelyn opinnot Århusin yliopistossa 1984. Hän väitteli tohtoriksi 1994 ja työskenteli 1997–2001 Bergenin yliopistossa Norjassa.
Knudsenin Erdősin luku on kolme. Hän on tehnyt kryptologista tutkimusta Don Coppersmithin ja opettajansa Ivan Damgårdin kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lars Knudsen
Kuusiokoloavain

Kuusiokoloavain (engl. Allen wrench) ja -ruuvi
Erikokoisia kuusiokoloavaimia
Kuusiokoloavain on kuusiokoloruuvin kiertämiseen käytettävä vääntötyökalu. Kuusiokoloavain voi olla esimerkiksi L-kirjaimen muotoinen 6-kulmaisesta profiiliteräksestä taivutettu työkalu tai useista erikokoisista esiintaittuvista avaimista koostuva kampa. Kuusiokoloavaimia valmistetaan sekä metrisellä että tuumamitoituksella.
Aiheesta muualla

Kuvia tai muita tiedostoja aiheesta Kuusiokoloavain Wikimedia Commonsissa
Lars Krogius

Lars Krogius viittaa seuraaviin henkilöihin:
Lars Karl Krogius (1860–1935), laivanvarustaja, kauppaneuvos
Lars Thiodolf Krogius (1832–1890), laivanvarustaja, hovineuvos, merikapteeni
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lars Krogius”, voi hakea sivunnimihaulla, laajalla sivunnimihaulla tai tekstihaulla.
Lars Larsson

Lars Larsson voi tarkoittaa seuraavia henkilöitä:
Lars Larsson, Porin pormestari
Lars Larsson (1862–1942), ruotsalaissyntyinen Suomeen muuttanut puutarhuri ja puutarha-alan tietokirjailija
Lars Larsson (1911–1993), ruotsalainen kestävyysjuoksija
Lars Larsson (1929–2020), suomalainen toimitusjohtaja ja teollisuusneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lars Larsson”, voi hakea sivunnimihaulla, laajalla sivunnimihaulla tai tekstihaulla.
Kuningastrappi

| Kuningastrappi |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Kuningastrapit Ardeotis
Laji::  kori
Kaksiosainen nimi
 Ardeotis kori  (Burchell, 1822) 
Katso myös
   Kuningastrappi Wikispeciesissä   Kuningastrappi Commonsissa 
Infobox OKNimi-testi OKIUCN-testi OK: 
Kuningastrappi, aikaisemmalta nimeltään koritrappi (Ardeotis kori) on suurikokoinen kurkilintu, joka elää Afrikan savanneilla. Se voi painaa jopa 22 kiloa ja onkin lähisukulaisensa isotrapin ohella painavin lentokykyinen eläin.
Ulkonäkö ja koko

Kuningastrappi on pääväriltään ruskeanharmaa, ja sen jalat ovat keltaiset. Päälaella ja siivissä on mustaa, ja siipisulat ovat tummemmat kuin kaula ja rinta.
Elinympäristö

Kuningastrappi viihtyy avoimilla ruohotasangoilla.
Kambodža kesäolympialaisissa 2016

Kambodža osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi taekwondoka Sorn Seavmey, joka oli Kambodžan olympiahistorian ensimmäinen omilla meriiteillään villin kortin sijaan kisoihin päässyt urheilija. Kambodža ei voittanut yhtään mitalia.
Joukkue > Paini

Chov Sotheara oli ainoa kambodžalainen urheilija painissa. Sotheara kilpaili naisten alle 48 kg sarjassa. Chov ei otellut ensimmäisellä kierroksella, mutta toisella kierroksella hän hävisi kolumbialaiselle Carolina Castillolle.
Joukkue > Taekwondo

Sorn Seavmey kilpaili naisten yli 67 kg sarjassa. Seavmey hävisi ensimmäisen ottelunsa alankomaalaiselle Reshmie Ooginkille ollen kokonaiskilpailun 11.
Joukkue > Uinti

Kambodžalla oli kaksi edustajaa uinnissa. Pou Sovijja kilpaili miesten 100 metrin vapaauinnissa. Sovijja ui alkuerissä ajan 54,55, joka oikeutti alkuerien 57. sijaan. Hemthon Vitiny kilpaili naisten 50 metrin vapaauinnissa. Vitiny ui ajan 29,37, mikä ei riittänyt jatkoon. Hän oli kilpailun 66.
Joukkue > Yleisurheilu

Yleisurheilussa Kambodžalla oli kaksi urheilijaa. Kummatkin kilpailivat maratonilla. Miesten maratonilla Kuniaki Takizaki oli 139. ajalla 2.45.55. Naisten maratonilla Nary Ly oli 133. Hänen aikansa oli 3.20.20.
Labrador City

| Labrador City |
| --- | --- |
 Labrador City
 Koordinaatit: 52°57′00″N, 66°55′00″W 
Valtio:  Kanada
Provinssi:  Newfoundland ja Labrador
Hallinto:  
 – Pormestari:  Karen Oldford
Pinta-ala:  
 – Kokonaispinta-ala:  38,83 km²
Korkeus:  +555 m
Väkiluku (2011):  7 367
 – Väestötiheys:  189,7 as./km²
 
 www.labradorwest.com 
Infobox OKVirheellinen NIMI-arvo: 
Labrador City on kaupunki Kanadan Newfoundlandin ja Labradorin provinssissa Labradorin alueen länsiosassa lähellä Québecin rajaa. Kaupungissa on vuoden 2011 väestönlaskennan mukaan 7 367 asukasta, ja sen pinta-ala on 38,83 neliökilometriä. Yhdessä noin 2 000 asukkaan Wabushin kaupungin kanssa se muodostaa alueen suurimman asutuskeskittymän nimeltä Labrador West.
Talous ja liikenne

Kaupunki perustettiin 1960-luvulla Iron Ore Company of Canadan kaivosmiesten asutuskeskukseksi. Rautamalmin louhinta on edelleen kaupungin tärkein elinkeino.
Kaupunkiin on maantieyhteys, sekä rautatieyhteys Quebec North Shore and Labrador Railwayn malmirataa pitkin. Alueen ainoa lentokenttä on Wabushin lentoasema, ja sinne liikennöivät säännöllisesti Air Canada Jazz, Air Labrador ja Provincial Airlines.
Tunnukset

Labrador Cityn kaupunginvaakunassa on kuvattuna paperikääröä pitelevä tunturipöllö, musta lapio sekä punainen vuori. Symbolit kuvastavat kaivoskaupungin elinehtoa. Vaakunassa on myös kaksi karibua, jotka kuvastavat alueen villiä luontoa.
Kaupungin motto on Kamistaitusset, nascopien sana joka tarkoittaa ahkerien työläisten maata.
Aiheesta muualla

Labrador West website
Kämppikset

Kämppikset voi tarkoittaa seuraavia asioita:
Kämppikset, Iltalehden verkkosivuilla vuonna 2014 julkaistu nettisarja
Kämppikset, C More -suoratoistopalvelussa vuonna 2022 julkaistava televisiosarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kämppikset”, voi hakea sivunnimihaulla, laajalla sivunnimihaulla tai tekstihaulla.
Köpsi (Pyhäjärvi)

Köpsi on kylä Pyhäjärven kaupungissa. Köpsissä ei harjoiteta juuri lainkaan maanviljelystä, vaan kyläläiset käyvät usein töissä keskustassa. Vuoteen 1989 asti kylässä toimi Köpsin koulu.
Lars Fagerström

Lars Fjalar Fagerström (24.7.1914 Porvoon maalaiskunta – 27.5.2001 Hamina) oli suomalainen kasvitieteilijä. Hän valmistui maisteriksi vuonna 1937 ja väitteli tohtoriksi 1954. Lars Fagerström teki uransa Helsingin yliopiston kasvimuseon palveluksessa vuosina 1946–1979. Hän toimi ensin amanuenssina, myöhemmin pitkään museonhoitajana.
Fagerströmin taksonominen tutkimus käsitteli kevätleinikkien (Ranunculus auricomus -ryhmä) ja ukonkeltanoiden (Hieracium) apomiktisia lajeja. Hän julkaisi Societas pro Fauna et Flora Fennican julkaisusarjoissa esimerkiksi monien Gunnar Marklundin (1892–1964) aiemmin löytämien kevätleinikkipikkulajien kuvauksia. Fagerströmin virallinen auktorilyhenne on Fagerstr.
Aiheesta muualla

Harvard University Index of Botanists: Fagerstrom, Lars (englanniksi)
Lars Forssell

| Lars Forssell |
| --- | --- |
 Lars Forssell 1960.
Henkilötiedot
Syntynyt: 1928 Tukholma, Ruotsi
Kuollut: 2007 (78–79 vuotta) Tukholma, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Esikoisteos:  Ryttaren
Aiheesta muualla
Löydä lisää kirjailijoitaKirjallisuuden teemasivulta
Lars Forssell (1928 Tukholma, Ruotsi – 2007  Tukholma, Ruotsi) oli ruotsalainen runoilija ja Ruotsin akatemian jäsen. Hän kirjoitti aktiivisesti lehtiin. Esikoisrunokokoelma Ryttaren ilmestyi 1949. Hänen runotuotantonsa on vaikeaselkoista eikä siten nauti suurta suosiota. Hän on kirjoittanut myös laulurunoja ja ruotsintanut toisen maailmansodan jälkeistä ranskalaista laulurunoutta. Lisäksi hänen tuotantoonsa kuuluu näytelmiä.
Aiheesta muualla

Kuvia tai muita tiedostoja aiheesta Lars Forssell Wikimedia Commonsissa
Köprülü Fazıl Mustafa pašša

| Köprülü Fazıl Mustafa pašša |
| --- | --- |

Suurvisiiri
 1689–1691  
Edeltäjä:  Bekri Mustafa pašša
Seuraaja:  Arabacı Ali pašša
Henkilötiedot
Syntynyt: 1637
Kuollut: 1691
Arvonimi: Suurvisiiri
Tiedot
Uskonto:  Islam
Köprülü Fazıl Mustafa pašša,  Ghazi Fazıl Mustafa Köprülü (albanian kielellä Fazil Mustafa Kypriljoti) (1637 – 19. elokuuta 1691 Stari Slankamenin lähellä, Serbia) oli Osmanien valtakunnan suurvisiiri 25. lokakuuta 1689 – 19. elokuuta 1691 sulttaani Suleiman II:n aikana.
Hän oli merkittävän albanialaisen Köprülü-suvun jäsen. Fazıl Mustafan isä Köprülü Mehmet pašša ja isoveli Fazıl Ahmed pašša sekä kaksi velipuolta Kara Mustafa pašša ja Abaza Siyavuş pašša kaikki olivat toimineet suurvisiireinä ennen häntä.
Köprülü Fazıl Mustafa paššan suurvisiiri-aikana osmanit kävivät Suurta Turkin sotaa Pyhän saksalais-roomalaisen keisarikunnan, Puola-Liettuan, Venetsian tasavallan ja Venäjän muodostamaa liittoumaa vastaan. Fazıl Mustafa kuoli itävaltalaisten joukkojen surmaamana Slankamenin taistelussa Serbiassa.
Labore

Labore eli Työn ja talouden tutkimus LABORE (ruots. Forskning om arbete och ekonomi LABORE, engl. Labour Institute for Economic Research LABORE) on vuonna 1971 perustettu itsenäinen ja voittoa tavoittelematon taloustieteellinen tutkimuslaitos.  Laitos tunnettiin marraskuuhun 2021 asti nimellä Palkansaajien tutkimuslaitos eli PT.
Laitosta ylläpitää Palkansaajien tutkimuslaitoksen kannatusyhdistys ry, joka toimi vuoteen 1995 nimellä Työväen taloudellisen tutkimuslaitoksen Kannatusyhdistys r.y.
Laitos sijaitsee Economicumissa, Arkadiankadulla. Laitoksessa työskentelee 25 henkilöä, joista 19 on tutkijoita.